Die Schwarzschild-radius (histories soms die swaartekragradius genoem) is die grensradius van ’n ronde voorwerp waar, as die hele massa van die voorwerp in daardie sfeer saamgepers word, die ontsnappingsnelheid vanaf die oppervlak van die voorwerp gelyk sal wees aan die snelheid van lig. ’n Voorbeeld van so ’n voorwerp is ’n swartkolk. Sodra ’n steroorblyfsel kleiner as sy radius saamgepers word, kan lig nie ontsnap nie en is die voorwerp nie meer sigbaar nie. Die Schwarzschild-radius is genoem na die Duitse sterrekundige Karl Schwarzschild, wat dit in 1915 uitgewerk het. Chaisson, Eric, and S. McMillan. Astronomy Today. San Francisco, CA: Pearson / Addison Wesley, 2008. Print. Hierdie ruimteartikel is ’n saadjie. U kan help deur dit uit te brei.